Нечаканая рэгістрацыя адбылася ў нядзелю, 23 ліпеня на грунтовай дорозе паміж каналамі ў пойме спрамленай часткі ракі Векрацейкі ў рыбгаса Каеняўцы на Бераставіччыне. Насякомае, якое перапаўзала дарогу, заўважыў Юры Лукашэнка, старэйшы выкладчык Гродзенскага дзяржаўнага аграрнага ўніверсітэту. “Лічынка каля 4 см даўжынёй, яшчэ не мае крылаў і таму не магла адляцець, але добра скача і знайсці яе ў зялёнай расліннасці было б, хутчэй за ўсё, немагчыма” – пракаментаваў сваю знаходку Юры. Адкрыццё было выпадкова зроблена пад час улікаў вадаплаўных і каляводных відаў птушак на акваторыі і терыторыі заказніка “Гродзенская Свіслач” сябрамі грамадскай арганізацыі “Ахова птушак Бацькаўшчыны”.